**Univerzitet svetog Ćirila i Metodija** (makedonski: ) ili kraće **Univerzitet u Skoplju** je najveći javni univerzitet u Makedoniji. Univerzitet je poneo ime svetih Kirila i Metoda, prvih slavenskih misionara koji su širili hrišćanstvo među Slavenima na Balkanu, u Moravskoj i Panoniji. Instituciju pohađa oko 50,000 studenata, od čega njih oko 700 stranih. Primarni jezik izvođenja predavanja na univerzitetu je makedonski iako su pojedini kolegiji ponuđeni i na engleskom, nemačkom, francuskom, italijanskom i jezicima nacionalnih manjina.

Istorija
--------

Za vreme bugarske okupacije Vardarske banovine u periodu od 1941. do 1944. godine, nove su okupacione vlasti u Skopju 1943. godine osnovale Univerzitet cara Borisa III, kao prvu visokoobrazovnu instituciju na prostoru današnje Makedonije. Usled povlačenja okupacionih vlasti u jesen 1944. godine, tadašnji Univerzitet cara Borisa III prestao je sa radom. Nakon osnivanja Socijalističke Republike Makedonije, na trećem zasedanju Antifašističkog sobranja narodnog oslobođenja Makedonije u aprilu 1945. godine, jedno od pitanja na dnevnom redu bilo je i zamena bugarskog sa makedonskim univerzitetom. Krajem 1946. godine planovi su provedeni u delo kada je 29. novembra otvoren Filozofski fakultet, institucija iz koje će izrasti budući Univerzitet u Skoplju. Fakultet je bio podeljen na odeljenje za istoriju i filologiju i odeljenje za matematiku i prirodne nauke. Njima su naknadno u 1947. pridodani i Medicinski fakultet i Fakultet za poljoprivredu i šumarstvo. U akademskoj godini 1946-1947. prvih 58 studenata unisano je na instituciju dok je već sledeće godine taj broj porastao na njih 907. U narednim je godinama usledio značajan rast i razvoj univerziteta kojemu su dodavani novi fakulteti, a uz nastavnu uloženi su napori i u razvoj naučnoga rada. 1948. godine na univerzitetu je osnovan *Istorijski institut*, 1949. *Institut za etnološke studije*, a 1952. *Ekonomski institut*.

Nakon razornoga Zemljotresa u Skoplju 1963. godine veliki deo grada i univerziteta bio je uništen sa nekim od najsavremenijih laboratorija u Socijalističkoj Federativnoj Republici Jugoslaviji. U vremenu pred potres Univerzitet u Skoplju bio je treći najveći univerzitet u Jugoslaviji. Nakon potresa vlasti su pristupile brzoj obnovi i izgradnji novoga kampusa. Na zahtev jugoslavenskih vlasti, naučnici iz UNESCO-ovog odeljenja za prirodne nauke poslani su u Skoplje kako bi se susreli sa lokalnim naučnicima i razvili plan rehabilitacije naučnoga rada na instituciji. Rezultat susreta je bila i velika donacija naučne opreme koju je UNESCO u svetu sakupio za Univerzitet u Skoplju.

Organizaciona struktura univerziteta
------------------------------------

Fakultet za muzičku umetnost
Pravoslavno bogoslovni fakultet „Sveti Kliment Ohridski"
Predavanje o Wikipediji na Ekonomskom fakultetu
Spomenik svetom Ćirilu i Metodiju na kampusu
Univerzitet u Skoplju podeljen je na 23 fakulteta fokusirana u domenu prirodnih, medicinskih, tehničkih, društvenih, biotehničkih nauka i umetnosti.

### Prirodne nauke

* Prirodoslovno-matematički fakultet (službena stranica)

### Medicinske nauke

* Medicinski fakultet (službena stranica Arhivirano 2015-08-18 na Wayback Machine-u)
* Stomatološki fakultet (službena stranica)
* Farmaceutski fakultet (službena stranica)
* Fakultet fizičke kulture (službena stranica Arhivirano 2016-05-09 na Wayback Machine-u)

### Tehničke nauke

* Fakultet informatičkih nauka i kompjuterskog inžinjerstva (službena stranica)
* Arhitektonski fakultet (službena stranica)
* Građevinski fakultet (službena stranica)
* Mašinski fakultet (službena stranica)
* Fakultet elektronike i informacijskih tehnologija (službena stranica)
* Tehnološko-metalurški fakultet (službena stranica)

### Društvene nauke

* Filozofski fakultet (službena stranica)
* Filološki fakultet (službena stranica Arhivirano 2009-01-15 na Wayback Machine-u)
* Ekonomski fakultet (službena stranica)
* Pravni fakultet „Justinijan I" (službena stranica)
* Pedagoški fakultet „Sveti Kliment Ohridski" (službena stranica)

### Biotehničke nauke

* Fakultet za poljoprivredne nauke i prehranu (službena stranica)
* Šumarski fakultet (službena stranica)
* Fakultet veterinarske medicine (službena stranica)

### Umetnost

* Fakultet za muzičku umetnost (službena stranica)
* Fakultet za dramsku umetnost (službena stranica)
* Fakultet za likovnu umetnost (službena stranica)

### Instituti u sastavu univerziteta

* Ekonomski institut Univerziteta u Skoplju (službena stranica)
* Institut za zemljotresno inženjerstvo i seizmologiju Univerziteta u Skoplju
* Institut za sociološka i političko-pravna istraživanja Univerziteta u Skoplju (službena stranica Arhivirano 2016-05-08 na Wayback Machine-u)
* Zemljoradnički institut Univerziteta u Skoplju
* Institut za stočarstvo Univerziteta u Skoplju (službena stranica)

### Pridružene institucije

#### Javne naučne ustanove

* Institut za makedonsku literaturu (službena stranica Arhivirano 2016-03-25 na Wayback Machine-u)
* Institut za makedonski jezik „Kriste Misirkov" (službena stranica)
* Institut za nacionalnu istoriju (službena stranica Arhivirano 2018-10-21 na Wayback Machine-u)
* Institut za folklor „Marko Cepenkov" (službena stranica)

#### Druge institucije za visoko obrazovanje

* Pravoslavno bogoslovni fakultet „Sveti Kliment Ohridski" u Skoplju (službena stranica)

#### Druge organizacija

* Akademsko kulturno-umetničko društvo „Mirče Acev"
* Državni studenstki dom „Pelagonija"
* Državni studenstki dom „Tome Stefanovski-Senik"
* Državni studenstki dom „Skopje"
* Zavod za ispitivanje i materijalni razvoj novih tehnologija „Skopje"
* J.Z.O. Javna zdravtsvena stanica na Univerzitetu u Skoplju (službena stranica Arhivirano 2014-12-18 na Wayback Machine-u)

Nacionalna i univerzitetska biblioteka „Sveti Kliment Ohridski"
---------------------------------------------------------------

Nacionalna i univerzitetska biblioteka
**Nacionalna i univerzitetska biblioteka „Sveti Kliment Ohridski"** koja se ranije zvala **Narodna i univerzitetska biblioteka „Sveti Kliment Ohridski"Nacionalna i univerzitetska biblioteka „Sveti Kliment Ohridski"** nacionalna je biblioteka Republike Makedonije i univerzitetska biblioteka Univerziteta svetog Ćirila i Metodija. Biblioteka je osnovana 1944. godine kao **Narodna biblioteka** pri Filozofskom fakultetu u Skoplju. Od 1960. godine ima status centralne biblioteke u Socijalističkoj Republici Makedoniji. Književni fond biblioteke raspolaže sa preko tri miliona jedinica. Biblioteka nosi ime slavenskog prosvetitelja svetog Klimenta Ohridskog.

Poznati studenti i profesori
----------------------------

### Studenti

* Boris Trajkovski
* Đorge Ivanov
* Nikola Gruevski
* Joakim Jovčevski
* Danilo Lekić
* Miroslav Ilić

### Profesori

* Petar Jovanović

Izvori
------

1. ↑  A Concise History of Bulgaria, R. J. Crampton, Cambridge University Press, 2005, ISBN 0521616379, р. 168.
2. ↑  Historical Dictionary of the Republic of Macedonia, Dimitar Bechev, Scarecrow Press, 2009, ISBN 0810855658, Introduction, p. XIV.

Vidi još
--------

* Lista univerziteta u Makedoniji
* Nacionalna i univerzitetska biblioteka „Sv. Kliment Ohridski"

Vanjske veze
------------

***Univerzitet svetog Ćirila i Metodija*** na Wikimedijinoj ostavi

* () Službena stranica

| * p
* r
* u
Institucionalna mreža univerziteta u evropskim glavnim gradovima |
| --- |
| 
* Nizozemska Amsterdam
* Turska Ankara (AU)
* Turska Ankara (ODTU)
* Grčka Atena
* Austrija Beč
* Srbija Beograd
* Njemačka Berlin (Freie)
* Njemačka Berlin (Humbolt)
* Slovačka Bratislava
* Belgija Bruxelles (francuski)
* Belgija Bruxelles (nizozemski)
* Rumunija Bukurešt
* Mađarska Budimpešta
* Danska Kopenhagen
* Irska Dublin
* Finska Helsinki
* Švicarska Lausanne
* Portugal Lisabon
* Slovenija Ljubljana
* Ujedinjeno Kraljevstvo London
* Španija Madrid (UAM)
* Španija Madrid (UAC)
* Rusija Moskva
* Kipar Nikozija
* Norveška Oslo
* Francuska Pariz I
* Francuska Pariz III
* Francuska Pariz VI
* Francuska Pariz-Dauphine
* Češka Prag
* Latvija Riga
* Italija Rim III
* Italija Rim-Sapienza
* Italija Rim-Tor Vergata
* Severna Makedonija Skopje
* Bugarska Sofija
* Švedska Štokholm
* Estonija Tallinn (TU)
* Estonija Tallinn (TTU)
* Albanija Tirana
* Litvanija Vilnius
* Poljska Varšava
* Hrvatska Zagreb

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 156242131
* LCCN: no96058691
* ISNI: 0000 0001 0708 5391
* GND: 5171945-9
* SUDOC: 029152798
* BNF: cb12083785z (podaci)
* BIBSYS: 5058312
* NKC: ko2002113030

 |